CELEX: 62007TA0235
Language: el
Date: 2011-06-16 00:00:00
Title: Υπόθεση T-235/07: Απόφαση του Γενικού Δικαστηρίου της 16ης Ιουνίου 2011 — Bavaria κατά Επιτροπής (Ανταγωνισμός — Συμπράξεις — Ολλανδική αγορά μπίρας — Απόφαση διαπιστώνουσα παράβαση του άρθρου 81 ΕΚ — Απόδειξη της παραβάσεως — Πρόσβαση στον φάκελο — Πρόστιμα — Αρχή της ίσης μεταχειρίσεως — Εύλογη προθεσμία)

30.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 226/23
            
         Απόφαση του Γενικού Δικαστηρίου της 16ης Ιουνίου 2011 — Bavaria κατά Επιτροπής
   (Υπόθεση T-235/07) (1)
   
   (Ανταγωνισμός - Συμπράξεις - Ολλανδική αγορά μπίρας - Απόφαση διαπιστώνουσα παράβαση του άρθρου 81 ΕΚ - Απόδειξη της παραβάσεως - Πρόσβαση στον φάκελο - Πρόστιμα - Αρχή της ίσης μεταχειρίσεως - Εύλογη προθεσμία)
   2011/C 226/45
   Γλώσσα διαδικασίας: η ολλανδική
   
      Διάδικοι
   
   
      Προσφεύγουσες: Bavaria NV (Lieshout, Κάτω Χώρες) (εκπρόσωποι: αρχικώς O. Brouwer, D. Mes, A. Stoffer, στη συνέχεια O. Brouwer, A. Stoffer και P. Schepens, δικηγόροι)
   
      Καθής: Ευρωπαϊκή Επιτροπή (εκπρόσωποι: αρχικώς A. Bouquet, S. Noë και A. Nijenhuis, στη συνέχεια A. Bouquet και S. Noë, επικουρούμενοι από τον M. Slotboom, δικηγόρο)
   
      Αντικείμενο
   
   Κυρίως, μερική ακύρωση της αποφάσεως C(2007) 1697 της Επιτροπής, της 18ης Απριλίου 2007, σχετικά με διαδικασία του άρθρου 81 [ΕΚ] (υπόθεση COMP/B/37.766 — Ολλανδική αγορά μπίρας), και, επικουρικώς, μείωση του προστίμου που επιβλήθηκε στην προσφεύγουσα.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει το άρθρο 1 της αποφάσεως C(2007) 1697 της Επιτροπής, της 18ης Απριλίου 2007, σχετικά με διαδικασία του άρθρου 81 [ΕΚ] (υπόθεση COMP/B-2/37.766 — Ολλανδική αγορά μπίρας), καθόσον η Ευρωπαϊκή Επιτροπή διαπίστωσε με την απόφαση αυτή ότι η Bavaria NV έλαβε μέρος σε παράβαση η οποία συνίσταται σε περιστασιακό συντονισμό εμπορικών όρων, πλην των τιμών, που προσφέρονται σε μεμονωμένους πελάτες στον τομέα της επιτόπιας καταναλώσεως στις Κάτω Χώρες.
            
         
               2)
            
            
               Το ποσό του επιβληθέντος στην Bavaria προστίμου με το άρθρο 3, στοιχείο γ', της αποφάσεως C(2007) 1697 καθορίζεται σε 20 712 375 ευρώ.
            
         
               3)
            
            
               Απορρίπτει κατά τα λοιπά την προσφυγή.
            
         
               4)
            
            
               Η Bavaria φέρει τα δύο τρίτα των δικών της δικαστικών εξόδων καθώς και των εξόδων της Ευρωπαϊκής Επιτροπής.
            
         
               5)
            
            
               Η Επιτροπή φέρει το ένα τρίτο των δικών της εξόδων καθώς και των εξόδων της Bavaria.
            
         
      (1)  ΕΕ C 211 της 8.9.2007.